Відавочна, да падобнай расшыфроўкі гульневай стыхіі спектакляў Баркоўскага беларуская тэатральная публіка не гатовая. Таму так няпроста складваліся творчыя адносіны рэжысёра ў Нацыянальным тэатры імя Якуба Коласа і з часткай трупы, і з публікай горада. Аднак за межамі Беларусі ягоныя спектаклі нязменна выклікалі цікавасць і атрымлівалі прэстыжныя ўзнагароды на фестывалях. Сумна, што Баркоўскі, які так шмат зрабіў для тэатра Беларусі, апынуўся па-за сцэнічным калектывам.